open-index/open-wikipedia-markdown huggingface dataset:
אדנואיד

שמאל|ממוזער|250px|מיקום האדנואיד
ה**אדונואיד**, המכונה לעיתים "**שקד האף**" או "**שקד שלישי**" (בלועזית: **pharyngeal tonsil**, **nasopharyngeal tonsil** או **adenoid, tonsilla pharyngica= שקד הלוע**), היא רקמה הממוקמת בלוע שמטרתה ללכוד וירוסים ולייצר נוגדנים מולם. הרקמה היא חלק ממערך השקדים המצוי בלוע.

האדנואיד מתחיל להתפתח החל מהשבוע ה-16 לחיי העובר, וממשיך לגדול עד סביבות גיל 5–7. החל מגיל זה האדנואיד מתחיל להצטמק, ואצל מבוגרים הוא בדרך כלל קטן מאוד; אולם בלוטת אדנואיד מוגדלת עלולה להגיע לגודל שיחסום את מעבר האוויר בין האף ללוע, או יפריע לו במידה שנשימה דרך האף תדרוש מאמץ ניכר, דבר המוביל לנחירות והפרעות נשימה בשינה. במקרה של דלקת ניתן להסיר את האדנואיד, כאשר הדבר נדרש, בניתוח המבוצע בהרדמה כללית, אם כי בחלק מהמקרים גדל האדנואיד מחדש. לעיתים מוסר האדנואיד כחלק מהסרת שקדי החך.

השקד השלישי עשוי מרקמה הזהה לזו של השקדים אך למעשה מדובר באדנואיד.
השקדים ממוקמים משני צדי הלשון ומגנים על הגוף מפני זיהומים. השקד השלישי ממוקם בחלקו האחורי של האף ומשמש כקו הגנה נוסף מפני זיהומים החודרים לגוף. כאשר הוא גדל, השקד השלישי חוסם את מעבר האוויר מהאף, גורם להיצרות דרכי הנשימה, ועשוי אף להביא לדום נשימה בשינה. שקד שלישי בילדים הוא תופעה נפוצה הגורמת להיצרות דרכי הנשימה, ובמקרים קיצוניים עשויה להוביל לפגיעות בריאותיות שונות. 
## ראו גם
*החגורה הלימפטית על שם ולדייר
*שקדי החך

## קישורים חיצוניים

* ניתוח להסרת שקדים ואדנואידים בילדים, באתר המרכז הרפואי על שם סוראסקי
*  שקד שלישי מוגדל אצל ילדים - אדנואיד, בערוץ של "אסותא מרכזים רפואיים" באתר YouTube
* 

## הערות שוליים

קטגוריה:מערכת הלימפה
קטגוריה:מערכת הנשימה
קרייבן קוטג'

**קרייבן קוטג**' (באנגלית: **Craven Cottage**) הוא אצטדיון כדורגל אנגלי הממוקם ברובע האמרסמית' ופולהאם של לונדון בסמוך לנהר התמזה. האצטדיון מסוגל לקלוט קהל של 27,782 צופים במשחק, ומשמש כמגרשה הביתי של מועדון הכדורגל האנגלי פולהאם.

בעבר, שימש כאצטדיון הביתי של מועדון הרוגבי של פולהאם (לימים, מועדון הרוגבי לונדון ברונקוס ).

האצטדיון אירח משחק לראשונה בשנת 1896. נסגר לצורך שיפוץ בין השנים 2002 עד 2004.

## היסטוריה

### לפני הקמת האצטדיון
הקוטג' המקורי נבנה בשנת 1780, על ידי הברון וויליאם קרייבן, שהיה הברון השישי לבית קרייבן, והיה ממוקם קרוב למקום שבו נמצא כיום פסל ג'וני היינס. באותה תקופה, האזורים שמסביב היו יערות שהיוו חלק משטחי הציד של אן בולין, שהייתה אשתו השנייה של הנרי השמיני, ואימה של אליזבת הראשונה, מלכת אנגליה.

בקוטג' התגוררו, בין היתר, אדוארד בולוור-ליטון (שכתב את הספר "ימי פומפיי האחרונים") ובהמשך אנשים בולטים (ובעלי כספים) אחרים, עד שהוא נהרס בשריפה במאי 1888. שמועות רבות נמשכות עד היום בקרב מעריצי פולהאם על דיירי עבר של הקרייבן קוטג'. סר ארתור קונאן דויל, ג'רמי בנת'ם, פלורנס נייטינגייל ואפילו המלכה ויקטוריה הוזכרו כמי שהתארחו שם לתקופות מסוימות, אולם אין הוכחות ממשיות לכך. בעקבות השריפה, האתר ננטש. 

לקבוצת פולהאם היו 8 אצטדיונים קודמים, לפני שהתמקמה סופית בקרייבן קוטג' (בשל כך הם גם מכונים "הקוטג'רס" - דיירי הקוטג'. כך שבסך הכל לקוטג'רס היו 12 מגרשים ביתיים (כולל שהייה זמנית בלופטוס רואד של היריבה העירונית קווינס פארק ריינג'רס (QPR)), ביניהם גם היה אצטדיון רנאלג, שהיה ביתם של הקוטג'רס בין השנים 1886 ל-1888, איפה שכיום נמצאים גני רנלאג בלונדון.

למעשה, האצטדיון היה בתהליך בנייה החל מ-1894 ונמשך כ-11 שנים, אולם כבר ב-1896 נכנסה הקבוצה לארח בו משחקים כשבנייתו הסתיימה בפועל רק ב-1905.

## קישורים חיצוניים

* קרייבן קוטג' באתר הרשמי של פולהאם
* קרייבן קוטג' באתרWorld Stadiums
* הרחבת תקבולת האצטדיון באתר BBC (אנגלית)

## הערות שוליים

קטגוריה:קצרמר לונדון
קטגוריה:לונדון: אצטדיוני כדורגל
קטגוריה:האמרסמית' ופולהאם
קטגוריה:פולהאם (כדורגל)
אברהם שם טוב

הרב **אברהם יצחק שם טוב** (נולד בה' באדר תרצ"ז, 16 בפברואר 1937) הוא יושב ראש "אגודת חסידי חב"ד העולמית", מוסד העל העולמי של חסידות חב"ד, מנהל "בית רבקה", מוסד החינוך לבנות בשכונת קראון הייטס שבברוקלין, מנהל מחנה הקיץ "גן ישראל" בניו יורק, מנהל "חוג הידידות" של חב"ד בארצות הברית, וכלוביסט של חב"ד בממשלת ארצות הברית, שליח חב"ד הראשי בפילדלפיה, ומנהל פעילות חב"ד במדינת פנסילבניה שבארצות הברית.

## קורות חיים
נולד במוסקבה שבברית המועצות לרב בן ציון וגולדה שם טוב. התחנך בישיבות חב"ד שהתקיימו במחתרת בימי השלטון הקומוניסטי בסמרקנד ובטשקנט שבאוזבקיסטן. לאחר הגירתו לארצות הברית, החל (בשנת 1952) ללמוד בישיבת תומכי תמימים בניו יורק, בה הוסמך לרבנות בשנת 1960.

## פעילותיו
### בוושינגטון
[ממוזער|200px|ההדלקה הראשונה של [החנוכייה הלאומית של ארצות הברית בשנת 1978 בהשתתפות נשיא ארצות הברית, ג'ימי קרטר. מימין, הרב שם טוב]]
שם טוב, המכונה בחב"ד "השגריר של הרבי בוושינגטון", יצר קשר עם אישים רבים בוושינגטון ופעל לקידום ענייניה של חסידות חב"ד והרבי מנחם מנדל שניאורסון מול נשיאי ארצות הברית. ב-1972 הקים בהוראת האדמו"ר מלובביץ' את חוג ידידי חב"ד בארצות הברית. ב-1978 פעל להצבת ההחנוכייה הלאומית של ארצות הברית בסמיכות לבית הלבן. ב-1984 מונה על ידי הנשיא רונלד רייגן לאחד מחמשת חברי המועצה הלאומית לחינוך מבוגרים בארצות הברית.

[שמאל|ממוזער|250px|הרב שם טוב מגיש [חנוכייה לנשיא ארצות הברית רונלד רייגן, הבית הלבן, 1984]]
שם טוב ממונה מדי שנה על המשלחת של רבני חב"ד לבית הלבן לפגישה עם נשיא ארצות הברית המכהן. באותו מעמד חותם הנשיא על הצהרת יום החינוך לכבודו של הרבי מלובביץ'. המשלחת קיימה את האירוע עם כל הנשיאים מניקסון ועד אובמה.

שם טוב פעל להענקת מדליית הזהב של הקונגרס שניתנה לאדמו"ר המנוח בשנת 1995, אחרי מותו בשנת 1994. וקיבל בשמו את המדליה בטקס בבית הלבן.

שם טוב היה פעיל בהבאת ארכיון ספריית אגודת חסידי חב"ד ששכן בפולין מאז מלחמת העולם השנייה. כמו כן פעל למתן רישיון להצבת חנוכיות ציבוריות ברחבי ארצות הברית. פעל במערכה להשבת הספרים שנלקחו מספריית אגודת חסידי חב"ד במשפט הספרים.

### פעילות אחרות
בשנת 1964 החל לנהל את מחנה הקיץ (קעמפ) המרכזי של חב"ד - 'גן ישראל' , תפקיד שהוא ממלא עד היום. בשנות השישים יצא בשליחות הרבי מלובביץ' למדינת פנסילבניה שבארצות הברית, ופתח את מרכז חב"ד בפילדלפיה.

בשנת 1985 מינה אותו הרבי מלובביץ' ליו"ר הוועד הפועל של אגודת חסידי חב"ד העולמית.

שם טוב מארגן התוועדות מרכזית בתאריכים חב"דיים חשובים, ובהם יום ההילולא של הרבי מנחם מנדל שניאורסון בג' בתמוז. האירועים מתקיימים במוסד "בית רבקה" בשכונת קראון הייטס שבברוקלין.

מתחילת שנות השבעים מארגן שם טוב מדי שנה כינוס תורני מרכזי שנקרא "ירחי כלה". האירוע מתקיים בסמיכות לכ' באב, יום ההילולא של הרב לוי יצחק שניאורסון. בכינוס משתתפים רבני חב"ד וראשי ישיבות חב"ד ואישים תורניים אחרים מרחבי העולם והוא נערך בשטח מחנה גן ישראל.

## משפחתו
מבניו של הרב שם טוב מכהנים כשלוחי חב"ד:
* בנו הרב לוי מונה בשנות התשעים לשליח חב"ד בבית הלבן ובגבעת הקפיטול.
* בנו הרב אליעזר הוא שליח חב"ד באורוגוואי
* בנו הרב יהודה הוא שליח חב"ד ביארדליי שבפנסילווניה
* חתנו הרב מרדכי אבצן הוא שליח חב"ד בהונג קונג.

## קישורים חיצוניים

* הרב אברהם שם טוב הגיע ל'גבורות' • גלריה מיוחדת COL, כ"ד אב תשע"ז.

## הערות שוליים

קטגוריה:יהודים שהיגרו מברית המועצות לארצות הברית
קטגוריה:רבני חב"ד
קטגוריה:רבנים חרדים אמריקאים
קטגוריה:מנהלים אמריקאים
קטגוריה:מנהלים יהודים
קטגוריה:שלוחי חב"ד
קטגוריה:אמריקאים שנולדו ב-1937
נהר די-נור

**נְהַר דִּי נוּר** (בתרגום מארמית: **נהר של אש**) הוא נהר אגדי המוזכר במקורות יהודיים.

בספר דניאל, פרק ז', מתואר נהר די-נור היוצא מלפני כיסא הכבוד.

חז"ל אמרו עליו שיוצא מזיעת חיות הקודש, הנושאות את כיסא הכבוד. יש גם תיאורים של נהר די-נור המשמש כחלק מן הגיהנום ובו נענשים הרשעים, שעל ראשיהם הוא נשפך, ואולי דרכו יזוקקו נשמות כל בני האדם, בטבילת אש. מהנהר גם נבראים מלאכים רבים בכל יום.

בקבלה ובחסידות מופיע נהר די נור פעמים רבות, רבות מהן בהקשר של היטהרות רוחנית.
יש שמזהים את נהר די נור בדברי חז"ל כשביל החלב, עקב מאמר הגמרא () לפיו אם לא היה זנב העקרב טבול בנהר די נור - לא היה אדם שנעקץ מעקרב יכול לחיות. ואכן, שביל החלב נראה כיוצא מתוך "זנבו" של מזל עקרב.

## קישורים חיצוניים
* 

## הערות שוליים

קטגוריה:מיתולוגיה יהודית
קטגוריה:נהרות אגדיים
וסט פאלם ביץ'

**וסט פאלם ביץ**' (באנגלית: **West Palm Beach**), ובקיצור "וסט פאלם", היא עיר במחוז פאלם ביץ', במדינת פלורידה שבארצות הברית.

וסט פאלם ביץ' היא העיר הגדולה והמאוכלסת ביותר במחוז פאלם ביץ' שבפלורידה. מספר תושבי העיר עצמה, בשנת 2016, נאמד ב-108,896 נפש. העיר היא מושב המחוז פאלם ביץ' והיא אחת הערים הראשיות באזור המטרופולין של דרום פלורידה, אשר בשנת 2007 נאמדה אוכלוסייתו ב-5,413,212 נפש.

## היסטוריה
הנרי פלאגלר ייסד את העיר כמושבה שתארח את עובדי שני מלונות הפאר שנבנו על האי השכן, מצידו השני של אגם וורת'. בתחילה נקרא שם העיר כמילה אחת (Westpalmbeach), אך עלה החשש כי המילה בת 13 האותיות תשמש סימן מבשר רעות עבור הקהילה הצעירה.

ב-5 בנובמבר 1894 נפגשו 78 אנשים לדיון בו התקבלה ההחלטה לשלב את העיירה במחוז דייד השכן שכיום נקרא מיאמי-דייד. החלטה זו היא שהפכה את העיירה והמחוז לבעלי העירייה המשולבת הוותיקה ביותר בדרום פלורידה. מועצת העיר קבעה במהירות את נוהלי הבנייה בעיר, שגרמו להחלפת האוהלים והבקתות במבני לבנים, אבן וציפוי אבן. בשנות ה-20 של המאה הקודמת גדלה העיר, היסטריית הקרקעות בפלורידה הובילה לצמיחה מהירה של העיר ובתקופה זו נבנו בשכונותיה מבנים היסטוריים רבים.

לפני ייסודה של מיאמי, הייתה וסט פאלם ביץ' מרכז תרבותי משגשג ביותר. במקור, ייעד הנרי פלאגלר את העיר להיות התחנה הסופית ברכבת החוף המזרחי של פלורידה שהקים. אך בשל תנאי הקור הקיצוניים ששררו במקום, החליט להאריך את הרכבת למיאמי. במשך שנים רבות הייתה יריבות בין שתי ערים אלו. שתי הערים פרחו בתחילת המאה ה-20. עם הזמן השתקעו בוסט פאלם ביץ' חברות כ-Pratt & Whitney, RCA, IBM שסייעו בפיתוחה הכלכלי.

בשנות ה-60 הוקם בעיר הקניון הסגור הראשון של המחוז, ויחד עם פרויקטים נוספים הביאו להתחדשות העיר. יחד עם זאת היווה הפשע בעיר בעיה קשה, כמו גם מתחים בין-גזעיים ושיעור אבטלה גבוה. החל מ-1970 עברה העיר תנופת פיתוח נוספת, כשמהגרים חדשים יישבו את האזורים ההיסטוריים של העיר כמו גם את גורדי השחקים שלה (וביניהם ה'טראמפ פלאזה' שהקים דונלד טראמפ). המהגרים פיתחו גם את מרכזי הבידור והבילוי אשר עד היום משמשים מוקד לחיי הלילה בעיר. בשנות האלפיים מתגוררת בעיר אוכלוסייה מבוססת מן המעמד הבינוני-גבוה. אחד מענפי התעסוקה הבולטים בה הוא ענף התיירות.

בעיר גם קהילה יהודית ולה מוסדות תרבות.

## קישורים חיצוניים

* 
* 
* 

## הערות שוליים

קטגוריה:פלורידה: ערים
קטגוריה:ארצות הברית: ערי חוף
קטגוריה:ארצות הברית: ערי נמל בחוף המזרחי
קטגוריה:פלורידה: מושבי מחוזות
## הערות שוליים

קטגוריה:יישובים שהוקמו ב-1894
עבוט

[שמאל|ממוזער|250px|בית עבוט ב[מיסיסיפי (מדינה)|מיסיסיפי]]
**עבוט** הוא חפץ הניתן כמשכון, המשמש כערובה להלוואה. העבוט הוא לרוב חפץ בעל ערך כשעון או תכשיט. בית העבוט הוא המקום לקבלת חפצים הניתנים בעבוט, לעיסוק בהלוואה לה משמש העבוט כמשכון, ולמכירת חפצי עבוט שההלוואה עבורה ניתנו כמשכון לא הוחזרה.

עסקת העבוט כוללת מתן חפץ כעבוט, וקבלת סכום כסף מזומן תמורתו. את החפץ ניתן לרכוש בתוך זמן מוסכם בהחזר ההלוואה לרוב בתוספת ריבית מוסכמת. אם בתוך פרק הזמן המוסכם אין הלווה מצליח להחזיר את ההלוואה, זכותו של המלווה למכור את החפץ למרבה במחיר. 

מקור המילה בספר דברים: . במקרא מוזכר העבוט יחד עם האיסור על ריבית.

במהלך השנים, התייחסה המילה עבוט לכל חפץ אישי הניתן כערובה לחיוב, או אף מעוקל על מנת לעמוד בחיוב. כמו כן, עם התפתחות מוסד העבוט בצורתו הידועה כיום, קיבלה המילה את המשמעות הנהוגה כיום, הכוללת התייחסות לעסקה הכוללת ריבית.

## קישורים חיצוניים

## הערות שוליים

קטגוריה:אשראי
מרכז רבני אירופה

[שמאל|ממוזער|250px|משלחת רבנים מטעם מרכז רבני אירופה עם נשיא [הנציבות האירופית, ז'וזה מנואל ברוזו]]
[ממוזער|משלחת רבני הארגון עם נשיא [הפרלמנט האירופי, מרטין שולץ]]
**מרכז רבני אירופה** הוא ארגון רבני המאגד כ-900 מהרבנים באירופה.
## היסטוריה
בעקבות ויכוח פנימי ורצון לייצר מסגרת מיוחדת לשליחי חב"ד באירופה, פרשה בשנת 2000 קבוצה של רבנים בכירים מארגון הוותיק " ועידת רבני אירופה" והקימה את הארגון החדש בשם  "מרכז רבני אירופה". בראש הארגון עמדו אז הרב גרשון מנדל גרליק - רב במילאנו, הרב ברל לזר - רבה של רוסיה, הרב עזריאל חייקין - רב העיר בריסל, הרב דוד משה ליברמן רב העיר אנטוורפן, הרב בנימין יעקב הרב הראשי בהולנד ועוד. 

הארגון מארגן כינוסי רבנים, מפקח על בתי עלמין עתיקים ביבשת, מפקח על עריכת גיורים, מסייע בבירור יהדותם של מועמדים להצטרף לקהילות, מסייע בבניית מקוואות ומוציא לאור ספרים וקבצים תורניים. מדי שנה עורך הארגון כינוס שנתי לרבני אירופה וכינוס נוסף העוסק בתחום הכשרות באחת הבירות האירופיות. בכינוסים משתתפת משלחת של הרבנות הראשית לישראל בראשות אחד מהרבנים הראשיים לישראל.

הארגון עומד בקשר עם גורמי שלטון באירופה כדי לקדם אינטרסים יהודיים. בכמה הזדמנויות נפגשו משלחות של חברי הארגון עם ראשי ממשלות ונשיאים אירופאים.

הארגון מוציא מגזין יהודי בשם "קהילות" המופץ בריכוזים יהודיים באירופה ובריכוזים החרדים בארץ. כמו כן, הוא מפרסם עלונים תורניים המיועדים לרבנים. הוא הוציא מספר ספרי הלכה, המפורסם ביניהם הוא שו"ת רבני אירופה. יו״ר המרכז הוא הרב מנחם מרגולין. מנכ״ל המרכז הוא הרב אריה גולדברג. סמנכ״ל המרכז הוא הרב יוסף ביינהקר, מזכיר מועצת הרבנים הוא הרב אברהם אבא טורצקי. משרדיו הראשיים של הארגון נמצאים בבריסל סמוך לבנייני האיחוד האירופי, כמו כן לארגון משרד בירושלים.

בשנת 2006 הכריז הארגון על פרויקט גדול שבמסגרתו הוא תומך בהקמת 25 מקוואות בקהילות יהודיות באירופה בתקציב של מיליון וחצי אירו. הפרויקט הסתיים בשנת 2012, ועם סיומו הודיע הארגון כי יבנה 25 מקוואות נוספים בשנתיים הבאות. מאז ועד היום סייע המרכז לבנייתם של קרוב ל 100 מקוואות ברחבי היבשת.

## ספרים
* הרב יהושע סגל (עורך). **שו"ת רבני אירופה: תשובות בהלכה לפי סדר ארבעה חלקי השולחן ערוך בשאלות מעשיות שנשאלו רבני הקהילות בתפוצות ישראל ובעיקר במדינות אירופה, ערוכות בשפה קלה וברורה**. בריסל, בלגיה: בהוצאת אגף הוצאה לאור של מרכז רבני אירופה (תש"ע).
* ֿ**מאסף תורני בענייני כשרות המזון והשגחה**. בריסל, בלגיה: בהוצאת אגף הוצאה לאור של מרכז רבני אירופה (תש"ע).
* הרב חיים שאול שמאהל. **ספר עיוני חיים על התורה** (שני חלקים). לונדון, אנגליה: בהוצאת אגף הוצאה לאור של מרכז רבני אירופה (תשס"ה - תשס"ט).
* הרב פנחס פדווא. **ספר גרש ירחים על קהלת**. ציריך, שווייץ: בהוצאת אגף הוצאה לאור של מרכז רבני אירופה (תשס"ז).
* הרב מנחם רוזנפלד (עורך). **תפארת אירופה: מאסף תורני לשאלות [[הלכה וטכנולוגיה]] בענייני כשרות, מקוואות, רפואה ועוד** (ארבעה חלקים). בריסל, בלגיה: בהוצאת אגף הוצאה לאור של מרכז רבני אירופה (תשס"ב - תשע"ב).

## ראו גם
*ועידת רבני אירופה
*איחוד הארגונים היהודים באירופה

## קישורים חיצוניים
* 

## הערות שוליים

קטגוריה:יהדות אירופה
קטגוריה:אגודות רבנים
דן מלר

**דן מלר** (1933 – 16 באפריל 2024) היה מנתח פלסטי, פסל ופעיל חברתי לקידום חילוניות ואתאיזם. מלר היה אתאיסט ופעיל במספר מוסדות שעיסוקם ביהדות חילונית והומניסטית. הוא היה ממקימי עמותת "עלה חופש" (היום עמותת "חופש") ומפלגת אור.

## ביוגרפיה
מלר נולד בתל אביב והוא בוגר המחזור השני של תיכון עירוני א'. לאחר השירות הצבאי כקצין בחטיבת גולני למד רפואה באוניברסיטה העברית בירושלים, הוסמך כרופא בשנת 1962, התמחה בכירורגיה פלסטית בבית החולים רמב"ם במחלקתו של ברנרד הירשוביץ, ושימש מנתח פלסטי שנים רבות. במלחמת ששת הימים היה מפקד פלוגת רפואה בחטיבת השריון 37. לאחר 12 שנים בבית החולים רמב"ם בחיפה מונה למנהל המחלקה הפלסטית במרכז הרפואי סורוקה בבאר שבע, וכיהן כפרופסור מן המניין בבית הספר לרפואה באוניברסיטת בן-גוריון בנגב בשנים 1975 עד 1987. מספר שנים שימש גם יושב ראש החטיבה הכירורגית ודיקן בית הספר רקנאטי למקצועות בריאות קהילתיים. בשנותיו האחרונות עסק בייעוץ בתחומי מקצועו, ובעיקר חוות דעת רפואיות לנפגעים, עורכי דין, חברות ביטוח ובתי משפט. מלר פרסם כ-130 מחקרים מדעיים בנושאים שונים של הכירורגיה הפלסטית.

משנת 1984, לאחר שבנו חזר בתשובה החלו מלר ואשתו (צופיה מלר) לפעול בארגונים שונים למען חופש מדת ולמניעת כפייה דתית. היה חבר הנהלת "תחיל"ה" – תנועה ליהדות חילונית הומניסטית (1990–2003) ויושב ראש עמותת "עלה חופש" שדגלה בחופש מדת (1986–2004). הוא פרסם עשרות מאמרים פובליציסטיים בעיתונות ובאתר האינטרנט "חופש", שעניינם חופש מדת ומאבק בכפייה הדתית.

החל בשנת 1988 החל מלר ללמוד ציור ופיסול ולעסוק בתחומים אלו. מ-2010 הוא עסק בפיסול, בעיקר באבן ויציקות בברונזה, באלומיניום ובפוליאסטר. הוא העיד על יצירתו הפיסולית שהיא פיגורטיבית-אקספרסיוניסטית, אנושית-רגשית, כשדמות האדם ורגשותיו, בייחוד היחסים והמגע הגופני שבינו לבינה, מאפיינים את רוב פסליו. חלק ניכר מהדמויות המופיעות בפסלים אלו לקוחות מן המקרא.

מלר היה נשוי לצופיה מלר מ-1959 עד למותו והתגורר עמה בתל אביב. לזוג ארבעה ילדים.

## ספריו
* **החמור ואני**, הוצאת מפעל השכפול, ירושלים, 1960
* **הלו! זה מנתח פלסטיק?**, הוצאת זמורה ביתן, 1995
* **ציידי הנפשות, תשובה לתשובה** (יחד עם רעייתו צופיה מלר), הוצאת זמורה ביתן, 1998
* **שדים מגיחים מאפלה** (יחד עם צופיה מלר), הוצאת זמורה ביתן, 1998
* **מפרי עץ הדעת - פרשות השבוע בפעמת הזמן** (יחד עם צופיה מלר ומשה גרנות), הוצאת תמוז, 2002

## קישורים חיצוניים

*  

* 
* על דן מלר באתר מפלגת אור
* כבוד הרב - "כבוד" הרב, או כבוד "הרב"? מאמר באתר "יהדות חופשית"
* "יש אלוהים? האשליה הגדולה של הדת", דן מלר על ספרו של פרופ' ריצ'רד דוקינס באתר "הידען"
* פרשת בראשית באתר חופש
* 
* דן מלר - מענטש באתר חופש

## הערות שוליים

קטגוריה:אתאיסטים יהודים
קטגוריה:אתאיסטים ישראלים
קטגוריה:כירורגים פלסטיים ישראלים
קטגוריה:סגל רמב"ם - הקריה הרפואית לבריאות האדם
קטגוריה:בוגרי תיכון עירוני א' (תל אביב)
קטגוריה:בעלי תואר דוקטור לרפואה מהאוניברסיטה העברית בירושלים
קטגוריה:סגל המרכז הרפואי האוניברסיטאי סורוקה
קטגוריה:סגל אוניברסיטת בן-גוריון בנגב: מדעי הבריאות
קטגוריה:פסלים ישראלים
קטגוריה:ישראלים שנולדו ב-1933
קטגוריה:ישראלים שנפטרו ב-2024
נסיכה אמריקאית יהודייה

[ממוזער|180px|המונח "נסיכה אמריקאית יהודייה" נפוץ בין היתר בזכות ספרו של [הרמן ווק "מרג'ורי מורנינגסטאר"  שיצא לאור בשנת 1955]]
**נסיכה אמריקאית יהודייה** (באנגלית: **Jewish-American princess**; בראשי תיבות: **JAP**, "ג'אפ") הוא מונח סלנג אמריקני המתאר סטריאוטיפ של נשים אמריקאיות-יהודיות. יהודי דרום אפריקה משתמשים במילה "קוגל" (Kugel) במשמעות דומה. זהו אחד מהסטריאוטיפים היהודיים המוכרים והנפוצים ביותר.

המונח בא לתאר נשים אמריקאיות-יהודיות ממעמד בינוני-גבוה. לפי הסטריאוטיפ, ג'אפ היא אישה אנוכית, מפונקת, חדורת תחושת זכאות ומרוכזת בעצמה, שכל מעייניה נתונים לתרבות חומרית ולהשגת סטטוס חברתי. הג'אפ תעדיף להתחתן עם גבר עשיר שיאפשר לה לא לעבוד לפרנסתה ובמקום זאת להתעסק ב"שופינג", בטיפוח המראה החיצוני ובניסיון להשיג סטטוס חברתי יוקרתי כחלק מהניסיון להידמות ל-WASP (White Anglo-Saxon Protestant).

מקור הסטריאוטיפ הוא בהגירה היהודית הגדולה לארצות הברית בסוף המאה ה-19 ובראשית המאה ה-20; המהגרים היהודים, שמבחינה מעמדית השתייכו למעמדות הנמוכים, שאפו להגשים את החלום האמריקאי ולהשתלב במעמד הבינוני-גבוה של אמריקה ובתרבות ה-WASP. המונח קנה אחיזה בשפה המדוברת הודות לספרים כגון "מרג'ורי מורנינגסטאר"  של הרמן ווק משנת 1955 ו"שלום לך, קולומבוס"  של פיליפ רות, שהתפרסם בשנת 1959.

## קישורים חיצוניים
* 
* "נשים יהודיות במאבק נגד בדיחות JAP", הניו יורק טיימס, 7 בספטמבר 1987 
*  

קטגוריה:סלנג בשפה האנגלית
קטגוריה:יהדות ארצות הברית: תרבות
קטגוריה:ביטויים סטריאוטיפיים
רכב סיור משוריין רב"י

**רכב הסיור המשוריין רב"י** הוא רק"ם בעל הנעת 4X4 מתוצרת **[[רמתא]]** בתעשייה האווירית. הרכב פותח בשנת 1975 כרכב רב תכליתי בעיקר לצורכי סיור, עם דגש על מיגון כנגד מוקשים ומטענים. הרב"י נמצא בשירות במספר מדינות בעולם.

הרב"י (ראשי תיבות: **ר**כב **ב**ן **י**עקב, על שם מפתחו, איציק בן יעקב) פותח כרכב סיור ממוגן, קל משקל ובעל מבנה ומיגון כנגד מוקשים ומטענים. המשקל הנמוך איפשר הטסה, הסקה או אף הצנחה של הכלי במטוסי ומסוקי התובלה של חיל האוויר ביניהם היסעור וההרקולס.

## ראם 2000
ממוזער|ראם 2000
**הראם 2000** או **ראם סימן 3** הוא הדגם החדיש ביותר בפרויקט רכבי הראם. הרכב מכיל את אותו רעיון עיצובי כמו קודמיו המעניק לו מבנה ומיגון כנגד מוקשים ומטענים. הראם 2000 בדומה לדגמים הקודמים פתוח כלפי מעלה כדי לשרת כרכב סיור בו ללוחמים תצפית של 360 מעלות סביב שדה הקרב, לדגם הוסף גם פתח בצד הכלי לכניסה לתא הלוחמים במקום כניסה מלמעלה, כמו גם תא הנהג והמפקד שסגור ובעל שימשה וחלונות צד.

הכלי שוקל כ-4.5 טון, בעל מנוע סולר 166 כ"ס והנעת 4X4. הראם פותח באופן גמיש כך שניתן להכיל בו מספר שדרוגים לדרישות ותפקידים שונים, הוא פותח בכ-14 גרסאות שונות החל מרכב סיור עד רכבי שיטור ורכבים משמידי טנקים.

הראם 2000 הוא הדגם המשווק באופן אקטיבי על ידי חברת רמתא של התעשייה האווירית, שלא כמו הדגמים הקודמים שפיתוחם, ייצורם ושיווקם הופסק.

## גלריית תמונות
תצוגה במוזיאון יד לשריון:
קובץ:RBY-MkI-latrun-1.jpg
קובץ:RBY-MkI-latrun-3.jpg
קובץ:RBY-MkI-latrun-4.jpg
קובץ:Latrun - Armored Corps Museum P1100566 (5152211130).jpg
קובץ:Latrun - Armored Corps Museum P1100565 (5151597517).jpg|טקסט=|ראם 2000/סימן 3:

קובץ:5th Senegalese contingent to Mali trained with USMC in Thiès, 7 June 2017 15 (cropped).jpg|בשירות צבא סנגל
קובץ:RAM MK3 Peruvian Marines.jpg|בשירות חיל הנחתים של פרו
קובץ:RAM-2000 in the Vietnam People's Police service.jpeg|בשירות משטרת וויטנאם

## ראו גם
*דף תיאור הרכב באתר מוזיאון לטרון.
*תיאור ותמונות באתר ארמי גייד.
*תיאור מהאתר ג'יינס (קישור לא תקין, אוקטובר 2023)

## קישורים חיצוניים

קטגוריה:כלי רכב צבאיים
קטגוריה:כלי רכב משוריינים ישראליים
קטגוריה:שריוניות
קטגוריה:כלי רכב שהושקו ב-1975
קטגוריה:כלי רכב שיוצרו בישראל
קטגוריה:רכבי סיור
מסגד ג'באליה

**מסגד ג'באליה** (בערבית: **مسجد الجبلية**; תעתיק מדויק: **מסג'ד אלג'בליה**) הוא מסגד השוכן בגן קידרון בשכונת גבעת עלייה ביפו, ליד גשר חלון ליפו. המסגד נוסד בשנת 1877 בידי חג' מוחמד אל-סקחפי, ושופץ בשנים 1943 ו-2002. במקום פועלת גם מדרסה. 

מבנה המסגד שוכן על גבעה החולשת על סביבתה ומשקיף על הים ועל מדרון יפו ממערב ועל שכונות נווה גולן ושיכוני חיסכון שממזרח לו. המבנה עשוי אבן, צורתו כשל מלבן ובפינתו הצפון-מזרחית מתנשא מינרה נמוך. הכניסה הראשית אל המבנה היא בצידו המערבי הפונה אל הים, ומובילה אליה שדרת דקלים שבה גרמי מדרגות עשוים משיש. לגרם המדרגות הסמוך למבנה מעקה אגן מסוגנן, והוא מסתיים במרפסת מקורה בצורת ארקדה שבה חמש קשתות מחודדות. בצד הדרומי והצפוני של המרפסת שתי קשתות נוספת - אחת בכל צד - הפונות אל מרפסות קטנות הבולטות מקו החזית של הבניין. בקיר החזית עצמו דלת עץ כפולה שמעליה לונטה מזכוכית צבעונית, ושלושה חלונות. בחזית הדרומית שלושה חלונות ובמרכזה המיחרב הבולט מקו החזית של הבניין. בחזית הצפונית שלושה חלונות, דלת עץ גדולה נוספת המובילה אל אולם התפילה, ולידה דלת קטנה יותר ומוגבהת המובילה אל המדרגות העולות אל המינרה. 

אולם התפילה נתמך בשתי שורות של עמודים שחלקם התחתון מצופה בשיש בהיר, ואלה תומכים בתקרה שחלקה עשוי בצורת קמרון צולב. רצפת האולם מכוסה בשטיח בדוגמת קשתות הפונות דרומה. יולי 2024 עבר המסגד שיפוץ נוסף ונבנתה שורת קשתות חדשה בקיר הדרומי והצפוני.

## גלריה

Jabaliya104.jpg|החזית המערבית באור השקיעה
Jabaliya109.jpg|המסגד והמחראב מדרום
Jabaliya099.jpg|חלל המסגד ממזרח

## קישורים חיצוניים

* אודות המסגד

קטגוריה:גבעת עלייה
ג'באליה, מסגד
קטגוריה:יפו: מבנים
קטגוריה:התקופה העות'מאנית: מבנים
מסגד עג'מי

שמאל|ממוזער|250px|המבואה
**מסגד עג'מי** (ערבית: **مسجد العجمي**, "מסג'ד אלעג'מי") הוא מסגד השוכן ברחוב קדם בשכונת עג'מי ביפו. למבנה שתי קומות - אולם התפילה שוכן בקומה השנייה, ומבואה מקורה בצידו המערבי משמשת ככניסה אליו. בקומה הראשונה פועל גן ילדים, והמינרה נמצא בצידו הדרומי של הבניין. המסגד הוקם על ידי חאג' יוסף אל-מנאווי במקום המזוהה עם מקום קברו של שייח' אברהים אל-עג'מי, אחד מבני לווייתו של הנביא מוחמד. לגבי מועד ההקמה קיימות מספר גרסאות - לפי אחת מהן הוקם הבניין בשנת 1892, ולפי גרסה אחרת כבר במאה ה-18. המבנה נהרס בשנת 1970 לאחר שמצבו התדרדר בשל הזנחה, והוא נבנה מחדש והורחב בשנת 1973.

## קישורים חיצוניים

## הערות שוליים

קטגוריה:עג'מי
עג'מי, מסגד
קטגוריה:יפו: מבנים
Thin Air

**Thin Air** הוא אלבום משנת 2009 של היוצר הבריטי פיטר האמיל. האלבום מגובש מאוד הן רעיונית והן מוזיקלית, והתקבל בביקורות אוהדות. נושאי האלבום סובבים סביב תחושת האובדן והמפלה בעקבות נפילת מגדלי התאומים.
צליל האלבום חף כמעט משימוש בכלי הקשה, וההובלה נתונה לגיטרות או פסנתר. כמו בכל אלבומיו המאוחרים של האמיל, ישנו שימוש רחב בקולות רקע ארוגים זה על גבי זה. 
האלבום מכיל גם רצועה אחת אינסטרומנטלית, קצרה ועמוסת דיסטורשן. זה השריד היחיד למוזיקת רוק באלבום כולו.
## השיר "פנייך ברחוב"
שיר מצמרר על אישה שאת פניה הכיר האמיל שכן פה ושם עברו זה על פני זה ונדו בראשיהם לשלום, ואז ראה את פניה על מודעת "נעדרת" ברחוב. הרקע לשיר הוא סיפור אמיתי. על אף שהאמיל לא הכיר את מלאני הול, צעירה שנעלמה בשנות ה-90 אחרי בילוי בפאב ברחוב שבו האמיל הקליט באותה עת. השיר התגבש לאיטו לאורך שלוש עשרה שנים, ונחתם כששרידיה אותרו לא רחוק משם:

## שירי הנושא והקשר לפיגועי 11 בספטמבר
שני שירי הנושא, **רפאי מטוסים** ו**מועדון פסגת העולם** באים לתאר את ההלם והמפלה של אירועי ה-11 בספטמבר, ובהמשך את אובדן חלום השפע וכישלון דרך החיים המערבית שלהם מגדלי התאומים שימשו סמל. השירים מערבים בין גוף שני לגוף ראשון, מחד מתייחסים למפלה אמריקאית ומאידך למפלה של העולם המערבי כולו. שיר הנושא **מועדון פסגת העולם** חותם את האלבום בקינה:

## רשימת השירים

# "The Mercy" - 6:21
# "Your Face on the Street" - 5:21
# "Stumbled" - 4:48
# "Wrong Way Round" - 2:40
# "Ghosts of Planes" - 5:23
# "If We Must Part Like This" - 4:38
# "Undone" - 4:25
# "Diminished" - 6:11
# "The Top of the World Club" - 7:03

## קישורים חיצוניים

קטגוריה:אלבומי פיטר האמיל
יוזף גלינק

**יוזף גלינק** (בצ'כית: **Josef Gelinek** או **Josef Jelinek**, 3 בדצמבר 1758 – 13 באפריל 1825), ידוע גם כ"אב גלינק" או ה"אבאט גלינק", היה פסנתרן ומלחין אוסטרי ממוצא צ'כי, יליד בוהמיה, כומר קתולי בהכשרתו.

## קורות חייו
גלינק נולד בטאבור או בסדלצה, בדרום-בוהמיה. מקור שם משפחתו צ'כי, ככל הנראה, ילינק. הוסמך בגיל 28, בשנת 1786, לכמורה קתולית. הצטיין במיוחד כפסנתרן וירטואוז וכמלחין.
מורו הראשון למוזיקה היה אביו, שלימד בבית ספר, אחר כך למד אצל נגן העוגב והמלחין **יוזף זגרט** או **זגר** בפראג. מאוחר יותר למד אצל יוהאן גיאורג אלברכטסברגר בווינה.
מוצרט הבחין בכישרונו כששמע אותו מבצע וריאציות על נושא מאחת האופרות שלו בעת קונצרט בארמון הרוזן פיליפ קינסקי. הוא התרשם כל כך שהמליץ לרוזן **קינסקי** להעסיק את גלינק ככומר "קפלן" וכמורה לפסנתר ולמקצועות אחרים בארמון. ואכן גלינק עבד בהמשך כחמש עשרה שנה בשירות משפחת קינסקי. לאחר מכן החל משנת 1795 עבר לשרותו של הנסיך **ניקולאוס אסטרהאזי**. בקריירה הכנסייתית שלו הגיע לדרגת "אב של מנזר" ("אבאס", בגרמנית "אבט"). 

היה ידיד של יוזף היידן ושל בטהובן. שמו כפסנתרן הלך לפניו בווינה, אולם אחרי שקרא תיגר על בטהובן הצעיר במין "דו-קרב" של נגינה בפסנתר, נדהם מיכולותיו הטכניות והכיר בתבוסתו. 

ב-1822 נמנה עם הנענים להזמנתו של המלחין אנטון דיאבלי לכתיבת וריאציות על נושא. 
יצירותיו זכו בהצלחה מסוימת בחייו, חלקן הגדול נשכחו. אחד מתלמידיו בחצר הרוזנים קינסקי היה הגיטריסט הווינאי **ונצל מתייקה** (Matiegka).

גלינק היה מפורסם בווריאציות שכתב על נושאים מוזיקליים מאת מלחינים רבים.
משום כך הקדיש לו המלחין קארל מריה פון ובר את המכתם הבא:
:Kein Thema auf der Welt verschonte dein Genie",
:"!Das simpelste allein--Dich selbst-variirst du nie 
:בתרגום לאנגלית:
:No theme on earth escaped your genius airy", 
:"The simplest one of all--yourself--you never vary"

:(לעברית בתרגום חופשי:
:"בגאוניותך רקחת וריאציות מכל נושא,
:רק את עצמך, נושא פשוט, לעולם לא תשנה")

גלינק נפטר בווינה בשנת 1825.

## יצירות
* 120 קטעי וריאציות
*פנטזיות
*סונטות
*שלישיות
*ריקודים ושירי לכת

## לקריאה נוספת
*Thayer's *Life of Beethoven*, edited by Elliott Forbes. Princeton, New Jersey Princeton University Press, 1964
*Carl Czerny *Recollection from my life* Musical Quarterly.1956; XLII: 302-317 (קרל צ'רני - זכרונות מחיי - ב"מיוזיקל קווטרלי" 1956, 42, 302-317)
*Ernst Pauer - *Dictionary of Pianists and Composers for Pianoforte*
*Novelo,Ewer and Co, Music primers and educational series 1895, London

## קישורים חיצוניים

* 

## הערות שוליים

קטגוריה:פסנתרנים אוסטרים
קטגוריה:מוזיקאים צ'כים
קטגוריה:מלחינים אוסטרים
קטגוריה:מלחינים צ'כים
קטגוריה:צ'כים שנולדו ב-1758
קטגוריה:אוסטרים שנולדו ב-1758
קטגוריה:נפטרים ב-1825
קרב איפסוס

250px|ממוזער|חלוקת האימפריה של אלכסנדר מוקדון לפני קרב איפסוס (בערך 303 לפנה"ס)
שמאל|ממוזער|250px|חלוקת האימפריה לאחר קרב איפסוס (300 לפנה"ס)
**קרב איפסוס** היה קרב שהתרחש בשנת 301 לפנה"ס כחלק ממלחמות הדיאדוכים (מלחמות הירושה על האימפריה של אלכסנדר הגדול), בכפר בשם איפסוס בפריגיה (באסיה הקטנה ובטורקיה של ימינו). אנטיגונוס מונופתלמוס ובנו דמטריוס פוליורקטס עמדו מול קואליציה של שלושה משריו האחרים של אלכסנדר מוקדון: קסנדרוס (שליט מוקדון), ליסימאכוס (שליט תראקיה) וסלאוקוס הראשון, שליט בבל והממלכה האחמנית. במהלך הקרב עשו כל אחד מן הצדדים שימוש בעשרות אלפי לוחמים מכל צד וביניהם גם פילי מלחמה. הקרב מתואר על ידי פלוטרכוס ב"**חיי דמטריוס**". הקרב נחשב, לצד קרב רפיח, לקרב החשוב ביותר בתקופה ההלניסטית. במהלך הקרב מת אנטיגונוס, שהיה בן 81 ובנו ירש את כסאו, אך הצד שלהם נחל כישלון בקרב. 

אנטיגונוס מונופתלמוס היה שליט האזורים שבהם נמצאות כיום סוריה, טורקיה, לבנון וחלק מישראל. עד לקרב איפסוס נחל אנטיגונוס הצלחה יחסית במלחמות הדיאדוכים. המצור על רודוס גרם לתושבי האי להסכים לסייע לאנטיגונוס עם כל אויב למעט תלמי הראשון. קסנדרוס נותר מבודד ותלמי עצמו התאושש מתקיפה של אנשי אנטיגונוס ב-306 לפנה"ס. אנטיגונוס פנה לתקיפת קסנדרוס. סלאוקוס, שרק זמן קצר קודם לכן העניק לצ'נדרגופטה מאוריה חלק מאדמותיו במזרח תמורת 500 פילי מלחמה, החליט לפצל את כוחותיו של אנטיגונוס ולפלוש לאסיה הקטנה. השניים הצליחו להדוף את אנטיגונוס ולכבוש חלקים נרחבים מאסיה הקטנה. ארץ ישראל נפלה בידיו של תלמי הראשון לאחר התמוטטות שלטון אנטיגונוס. אתונה נקלעה לאנרכיה ולשלטון עלה לאכארס (Lachares) שהפך עד מהרה לטירן. דמטריוס נקרא שוב לשקם את הדמוקרטיה. 

הקרב מסמל למעשה את כישלון הניסיון האחרון להחזיק את האימפריה של אלכסנדר הגדול כיחידה אחת ואת התפוררותה הסופית.

## ראו גם
* מלחמות הדיאדוכים
* אסיה הקטנה בתקופה ההלניסטית

## קישורים חיצוניים

* 

## הערות שוליים

קטגוריה:הממלכה הסלאוקית
קטגוריה:מלחמות הדיאדוכים
איפסוס
ניתוח שקדים

שמאל|ממוזער|250px|מראה אופייני של החלק האחורי בגרון שלושה ימים לאחר הניתוח

**ניתוח שקדים** הוא תהליך כירורגי שבו מוּסרת החגורה הלימפטית על שם ולדייר (שקדים) מהגרון. ניתוח שקדים הוא אחד הניתוחים השכיחים בילדוּת, ומבוצע לרוב כדי לטפל בהפרעות נשימה ובתסמונת דום נשימה בשינה בקרב ילדים. ניתוח אדנואידים (המכונה לעיתים גם ניתוח שקד שלישי) דומה לניתוח שקדים, ובו מסירים את הרקמה הממוקמת מאחורי האף. במקרים רבים מקובל להסיר את השקדים והאדנואידים יחד.

הסיבות העיקריות לביצוע ניתוח שקדים הן שקדים ואדנואידים מוגדלים החוסמים את מעבר האוויר או דלקות שקדים חוזרות. רופאים משתמשים לעיתים קרובות במונח "היפרטרופיה" כדי לתאר את השקדים והאדנואידים המוגדלים. שקדים גדולים עשויים לגרום לתסמונת דום נשימה בשינה. הניתוח מטפל בתסמונת, מאפשר מעבר אוויר תקין ומשפר את איכות החיים של הילדים.

שקדים ואדנואידים גדולים יכולים לגרום לנחירה, קשיי נשימה, התעוררות בזמן השינה, והפסקות נשימה. במקרים נוספים בעיות ריכוז, עייפות יום, היפראקטיביות, התפתחות וגדילה איטיים והרטבת לילה. מערכת השרירים בגרון שומרת על מעבר אוויר פתוח בזמן ערות. בלילה במהלך השינה, השרירים רפויים ונוצרת היצרות של מעבר האוויר. בילדים הטיפול היעיל ביותר לדום נשימה הוא לרוב ניתוח שקדים. 

דלקת שקדים ודלקות במעברי האוויר העליונים הן סיבה נוספת לניתוח שקדים. השקדים יכולים להזדהם על ידי חיידקים ממשפחת הסטרפטוקוקוס. במקרה של זיהום, נעשים השקדים גדולים ונפוחים ותחושת כאב עז ניכרת בגרון. כאשר הזיהום הוא ממקור בקטריאלי ייעשה הטיפול בעזרת אנטיביוטיקה. כאשר דלקת שקדים חוזרת בתדירות גבוהה, ייתכן כי הרופא ימליץ על ניתוח שקדים. 

כיום מספר גישות מקובלות לניתוח שקדים. כיוון שמרבית ניתוח השקדים הם בילדים עקב הפרעות נשימה ניתן לכרות את השקדים באופן מלא או חלקי.

## ראו גם
* דלקת שקדים

## קישורים חיצוניים

*
*ניתוח כריתת שקדים באתר שקדים

קטגוריה:ערכים שבהם תבנית בריטניקה אינה מתאימה
קטגוריה:כריתת איבר
קטגוריה:אף אוזן וגרון
סטלאריום

**סטלאריום** (**Stellarium**) היא תוכנת אסטרונומיה חופשית המדמה את שמי הלילה וגרמי השמים בדיוק ויזואלי גבוה. התוכנה אשר מופצת תחת הרישיון הציבורי הכללי של גנו היא תוכנה חינמית המומלצת בשל איכותה ופשטות הפעלתה על ידי גופי חינוך רבים ככלי עזר להכרת השמים ולהוראת אסטרונומיה. סטלאריום זמינה בגרסאות למערכות ההפעלה חלונות, OS-X ולינוקס.

התוכנה מסוגלת לבצע סימולציה מציאותית למדי של הירח, כוכבי הלכת, ערפיליות, שביל החלב וקרוב ל־600,000 כוכבים בהתאם למיקום של הצופה (התוכנה מאפשרת להזין את הקואורדינטות) והזמן בהווה או לאורך ההיסטוריה, תוך כדי מתן מידע מפורט על אלפי גופים שמימיים. כמו כן, התוכנה מסוגלת לבצע סימולציות של תופעות אסטרונומיות כמו מטאורים או ליקויי ירח ושמש.

ב־2004 התוכנה הופצה לראשונה לקהל הרחב על ידי המתכנת הצרפתי פאביאן שרו (Fabien Chéreau), לאחר תהליך פיתוח שנמשך שלוש שנים. הפיתוח מתקדם כפרויקט קוד פתוח ומתכנתים, אמנים וחובבי אסטרונומיה רבים שותפים מאז ועד עתה בשכלול התוכנה, עיצובה הגרפי הייחודי והתאמתה לשפות רבות, כולל עברית.

## יכולות התוכנה
כאמור, היכולת המרכזית של התוכנה היא להציג מראה ריאליסטי של שמי הלילה. לשם כך התוכנה מסתמכת על מסד נתונים מפרויקט היפרכוס ומקורות נוספים, הכולל 600,000 כוכבים. ניתן להוסיף או להוריד מההדמיה פרטים רבים: שמות כוכבים וקבוצות כוכבים, כוכבי לכת, גרמי שמים עמוקים – ערפליות, צבירים וגלאקסיות ופרטים רבים נוספים. ניתן לבצע תקריב ממראה כולל של כל כיפת השמים ועד הגדלה פי מאות מונים השקולה למראה בטלסקופ. כמו כן, ניתן להאיץ את קצב מעבר הזמן בסימולציה וגם להפוך את כיוונו.

לסטלאריום שני מצבים המיועדים להקרנה בפלנטריום, ויכולת לשלוט (על ידי תוכנת תוסף) בטלסקופים רובוטיים.

## סטלאריום בעברית
החל מגרסה 0.91 תומכת סטלאריום בממשק עברי, בתחילה התמיכה הייתה בעייתית, וכללה מקרים רבים של היפוך סדר האותיות (במקום "שלום" מופיע "םולש"). בהמשך תוקנו רוב הבעיות, אך חלקן קיימות עדיין, כמו היפוך האותיות ברוחות השמיים. בשל בעיות אלו הומלץ למשתמש מן השורה להסתפק בגרסה 0.90 הן בשל היותה נטולת ממשק עברי הדורש טיפול מומחה והן בשל דרישות החומרה המאמירות של גרסאות התוכנה האחרונות.

## צילומי מסך

File:Stellarium 001.jpg|הדמיית ציורי קבוצות הכוכבים, גרסה 0.6.2
File:Stellarium for Java.jpg|סטלאריום בגרסת הג'אווה, גרסה 0.8.2
File:Stellarium 002.jpg|גרסה 0.8.0, ממשק בשפה הגרמנית
File:Stellarium090.jpg|גרסה 0.9.0, ממשק בשפה היוונית


## קישורים חיצוניים

* 
* אתר הבית של סטלאריום (הורדת גרסה 0.13.3 לחצו כאן)
* סרטון הדרכה בעברית על תוכנת סטלאריום

קטגוריה:תוכנות אסטרונומיה
קטגוריה:תוכנה חופשית
קטגוריה:תוכנות שהושקו ב-2001
יאנג מאני

**Young Money Entertainment** היא חברת תקליטים אמריקאית, אותה ייסד הראפר ליל ויין. חברה זו היא חברת בת של קאש מאני רקורדס (Cash Money Records).

החברה יוסדה באוקטובר 2007 וליל ווין היה נשיאה הראשון, כיום  מכהן כנשיא החברה.

## אומנים
### חתומים

### חברים לשעבר
*אומאריון 
*אוסטין מאהון
*בו
*ג'ה מילז 
*די ג'יי חאלד
*טייגה
*ליל צ'אקי
*קורנסי 
*קיד קיד 
*שאנל וסט קואסט

## קישורים חיצוניים
* 

קטגוריה:היפ הופ: חברות תקליטים
קטגוריה:זוכי פרסי ה-BET: מוזיקה: הלהקה הטובה ביותר
אריה על מיתר סול

**אריה על מיתר סול** (בגרמנית **Air auf der G-Saite**) היא יצירה מוזיקלית לפסנתר ולכינור אשר עובדה על ידי הכנר הגרמני אוגוסט וילהלמי מפרק האֵר (air) בסוויטה השלישית לתזמורת ברה מז'ור, רי"ב 1068 של יוהאן סבסטיאן באך. היצירה היא מהמוכרות ביותר של באך, ובמוזיקה הקלאסית בכלל. השם "אריה על מיתר סול" איננו מדויק, אך התקבל עם השנים. אריה ואר הן למעשה מילים נרדפות, הואיל ונוסף לאריה המוכרת לקול סולו, קיימת גם אריה אינסטרומנטלית, כמו במקרה זה.

## היסטוריה
באך כתב את הסוויטה בזמן שירותו בקתן, בחצרו של לאופולד, נסיך אנהלט-קתן בין השנים 1717 ל-1723. היא כתובה לתזמורת הכוללת אבובים, חצוצרות, טימפני, כלי קשת ובאסו קונטינואו, אם כי בפרק האריה משתתפים כלי הקשת והבאסו קונטינואו בלבד. האריה עובדה בסוף המאה ה-19 על ידי וילהלמי לפסנתר וכינור. על ידי שינוי הסולם מרה מז'ור המקורי לדו מז'ור, והורדת המלודיה באוקטבה שלמה, ניתן היה לנגן את היצירה כולה על מיתר אחד בכינור, מיתר סול. יצירה זו הייתה היצירה הראשונה של באך שהוקלטה.

## מיתוסים
על פי מיתוס אחד, הכינוי "על מיתר סול" ניתן לפרק בזמן קונצרט של פגניני כאשר פקעו מיתריו של הכנר בזמן ביצוע היצירה בזה אחר זה, והוא נותר עם מיתר סול לבדו (המיתר הנמוך ביותר בכינור), עליו ניגן את האריה. על פי מיתוס אחר, מלכתחילה הפרק הזה נוגן רק על מיתר סול.

## בתרבות הפופולרית
היצירה היא מהמוכרות ביותר של באך, ובמוזיקה הקלאסית בכלל. היא סומפלה עבור פסקול הסרט צוללת צהובה והשפיעה על הלהיט של פרוקול הארום A Whiter Shade of Pale, שנבחר על ידי מבקרי מוזיקה ב-1977 לסינגל הטוב ביותר מאז 1952. הסינגל Everything's Gonna Be Alright של Sweetbox שיצא ב-1997 התבסס על האריה על מיתר סול, והגיע לצמרת המצעדים במדינות רבות ובכללן בריטניה, צרפת, גרמניה, ספרד, הולנד וישראל. בעונה הרביעית של הסדרה האישה הטובה רוקדים פיטר ואלישה פלורק לצלילי האריה על מיתר סול בנשף המסורתי של יום סנט פטריק בשיקגו.

## קישורים חיצוניים

* אריה על מיתר סול בביצועו של הצ'לן ג'וליאן לויד ובר באתר יוטיוב
* אריה על מיתר סול בעיבוד לחליל ולתזמורת בפורמט MP3

## הערות שוליים

קטגוריה:יצירות מאת יוהאן סבסטיאן באך
אלכסיי פיודורוביץ' אורלוב

**אלכסיי פיודורוביץ' אורלוב** (ברוסית: ** Алексей Фёдорович Орлов**) (19 באוקטובר 1786 – 2 ביוני 1862) היה מדינאי רוסי, נסיך.

אלכסיי אורלוב היה בן מחוץ לנישואים של פיודור אורלוב, אחד מהאחים אורלוב שעזרו ליקטרינה הגדולה לתפוס את השלטון. בהתאם לצו קיסרי, "בני בית" של פיודור קיבלו מעמד אציל ואת שם המשפחה "אורלוב". כמו אביו, אלכסיי בחר בקריירה צבאית. הוא השתתף בכל המלחמות עם נפולאון כולל קרב אוסטרליץ וקרב בורודינו. במהלך הקריירה הצבאית הוא התקדם לדרגת אלוף. במהלך מרד הדקבריסטים הוא הוביל יחידת פרשים למתקפה נגד המורדים. כתוצאה מכך, כבר למחרת ניקולאי הראשון העניק לו תואר רוזן. בנוסף לכך, הקיסר הסכים לתת חנינה לאחיו של אלכסיי - דבר שהיה יוצא דופן במיוחד. הקיסר הסכים לתת לאח של אלכסיי עונש קל יחסית - גלות לאחוזה משפחתית.

מנת בשר "עגל אורלוב" נוצרה לראשונה על ידי בטבח שלו.
## פעילות דיפלומטית
תחילת הפעילות הדיפלומטית של אלכסיי אורלוב קשורה לחתימת הסכם אדריאנופול. המשא ומתן על  החוזה התנהל בתנאים קשים. באירופה חששו שבמקום חתימת חוזה שלום, כוחות האימפריה הרוסית ימשיכו בתנועה לכיוון קונסטנטינופול והדבר עלול להביא לקריסה של האימפריה העות'מאנית. בסופו של דבר תומכי חתימת חוזה שלום בחצר הקיסר הרוסי שכנעו את הקיסר שלרוסיה אין יתרון בקריסת הטורקים ורצוי לסיים את המלחמה. אלכסיי אורלוב נשלח לאיוואן דיביץ' עם הנחיות לסכם את תנאי החוזה. לאחר משא ומתן קשה, ההסכם נחתם ב-2 בספטמבר 1823. במטרה לשפר את היחסים עם האימפריה העות'מאנית לקונסטנטינופול נשלחה משלחת נוספת בראשות אלכסיי אורלוב. במהלך השהות בעיר אורלוב הצליח להתקרב לסולטאן ולחמם את היחסים בין המדינות. 

שליחות נוספת לאימפריה העות'מאנית התרחשה בשנת 1833. התוצאה של נסיעה זו הייתה חתימת הסכם נוסף. בהתאם לתנאי ההסכם הרוסים הבטיחו לעות'מאנים מתן עזרה צבאית במידת הצורך. הטורקים מצדם הבטיחו לסגור את המצרים בזמן המלחמה. עבור התוצאות היפות של השליחות, אלכסיי אורלוב קודם לדרגת אלוף בחיל הפרשים.

בשנת 1844 הוא התמנה הן למפקד הז'נדרמריה הרוסית ולמנהל *[[המחלקה השלישית בלשכת הוד מעלת הקיסר]]*, מחלקה שהייתה אחראית על ענייני ביטחון המדינה. הקריירה של אורלוב בשנות ה-40 של המאה ה-19 הייתה בשיאה. הוא היה שותף לכל הוועדות החשובות שהוקמו על ידי הממשל. במשך כל תקופת שלטונו של אלכסנדר הראשון הוא היה מאוד מקורב לקיסר.

בתחילת שלטון של אלכסנדר השני נשלח אורלוב לפריז לסכם את התנאים לסיום מלחמת קרים. בשנת 1856 הוא התמנה לתפקיד יו"ר המועצה המדינית וראש הממשלה והיה בתפקידים אלו עד לשנת 1861.

בשנת 1857 הוא מונה לוועדה לבחינת ביטול מעמד הצמית ברוסיה. דעותיו היו נגד שחרור האיכרים והוא השתתף בפעילות הוועדה ללא התלהבות.

## קישורים חיצוניים

* קורות חיים

קטגוריה:אצולה רוסית
קטגוריה:האימפריה הרוסית: דיפלומטים
קטגוריה:גנרלים בצבא האימפריה הרוסית
קטגוריה:האימפריה הרוסית: פוליטיקאים
קטגוריה:מעוטרי עיטור אנדריי הקדוש
קטגוריה:מעוטרי עיטור אלכסנדר נבסקי (האימפריה הרוסית)
קטגוריה:מעוטרי עיטור ולדימיר הקדוש
קטגוריה:מעוטרי עיטור גיאורגי הקדוש
קטגוריה:מעוטרי פור לה מריט
קטגוריה:אבירי מסדר העיט השחור
קטגוריה:מעוטרי אות לגיון הכבוד
קטגוריה:מעוטרי אות מסדר הבז הלבן
קטגוריה:ראשי ממשלת רוסיה
קטגוריה:מלחמת רוסיה–צרפת (1812): אישים
קטגוריה:רוסים שנולדו ב-1786
קטגוריה:רוסים שנפטרו ב-1862
צלב פאטה

**צלב פאטה** (בצרפתית: **Croix pattée**) הוא צלב אשר זרועותיו צרות בנקודת החיבור ומתרחבות אל עבר שוליו. שמו של הצלב מגיע מהשפה הצרפתית שכן כל זרוע מזכירה בצורתה כף רגל. עיצובו של הצלב השתנה לאורך ההיסטוריה והוא משמש כאלמנט בכתרים מלכותיים וכמטען הרלדי נפוץ.


קובץ:Cross-Pattee-Heraldry.svg|קווי המתאר של הזרועות קעורים - צלב הברזל וסמלו של שירות האוויר הגרמני משנת 1915
קובץ:Cross-Pattee-alternate3.svg|קווי מתאר קעורים פחות - סמלו של שירות האוויר הגרמני עד 1918 והבסיס לסמלו של הבונדסוור (צבא גרמניה) המודרני
קובץ:Cross-Pattee-Alisee.svg|עם קווי מתאר קעורים ומעוגלים; (בצרפתית: croix pattée alésée arrondie)
File:Cross-Pattee-alternate2.svg|זרועות משולשים היוצרים צורת ריבוע לצלב כולו
קובץ:Cross-Not-Pattee-Not-Maltese.svg|עם זרועות משולשים אשר אינם יוצרים ריבוע שלם, לעיתים צורה זאת נחשבת כגרסה של צלב מלטה
קובץ:Cross-Pattee-alternate.svg|עם זרועות ישרות ההופכות למשולשים, נחשב לעיתים כגרסה לצלב פאטה


## קישורים חיצוניים

פאטה
קטגוריה:מטענים הרלדיים
טריגליף

[שמאל|ממוזער|250px|טריגליף מ[תיאטרון מרקלוס ברומא]]
**טריגליף** הוא איבר אדריכלי המשמש באדריכלות היוונית הקדומה. הוא מורכב משלושה פסים אנכיים (ירכיים) וחריצים ביניהם. זהו איבר החוזר על עצמו באפריז הדורי, כאשר בין כל שני טריגליפים מפריד לוח מלבני שהוא המטופה.

האדריכל הרומי ויטרוביוס, בספרו "על אודות האדריכלות" (ספר רביעי, פרק ב', 4-1) משער שאיברים אלה הם חיקויים באבן למקדשים קדומים יותר שנבנו בעץ, כך שהטריגליפים הם הקצוות החיצוניים של קורות הקירוי של המקדש, ואילו המטופות אינם חיקוי לחלונות כלשהם אלא הם סגירה בלוחות עץ מנוסרים – של המרווחים שבין קורות הקירוי.

## בעיית טריגליף הפינה
במקדש היווני, בעיקר זה הבנוי לפי הסדר הדורי, הטריגליפים מסודרים באפריז כך שמעל כל מרכז עמוד המצוי מתחתיו, ממוקם מרכזו של טריגליף, טריגליף לעמוד. מספר יתר הטריגליפים הוא פועל יוצא של המרווחים שבין העמודים. ככל שהמרווח גדול יותר מצויים יותר טריגליפים. במקדש הדורי מצוי על-פי רוב טריגליף אחד מעל המרווח שבין העמודים. במבנים אחרים שבהם מצוי אפריז דורי, מצויים גם טריגליפים נוספים (שניים-שלושה), כאשר המטרה הייתה שלוחות המטופות שבין הטריגליפים, בין שהיו חלקים, בין שנשאו תבליטים, יהיו פחות או יותר במתאר רבוע.

מיקום הטריגליפים שבקצות הבניין (שניים בכל אחד מצדדיו), היו יוצרים שארית של כחצי מטופה בקצוות האפריז, אילו טריגליף הפינה היה ממוקם מעל מרכז העמוד הצדדי. דבר זה נחשב לבלתי ראוי. למען המראה המושלם, שהיה ערך חשוב באדריכלות היוונית, דחקו את הטריגליף עד לקצה. דבר זה היה יוצר מטופה צדדי מאורך מדי. לפיכך, בה בעת, קירבו את העמודים הקיצוניים מעט פנימה. זהו אחד מתיקוני העיוותים שנהגו באדריכלות המקדשים היוונית. ויטרוביוס, בספרו 'על אודות האדריכלות' (ספר רביעי, פרק ג', 2-1), מגדיר את הבעיה הזו וגם מציע נוסחה מתמטית לפתרונה, כלומר באיזו מידה יש לקרב את העמוד הקיצוני אל זה הסמוך אליו, כדי להגיע לפתרון מושלם מבחינה אופטית. ערך זה שווה למחצית ההפרש שבין קוטר העמוד (בבסיסו) ורוחב הטריגליף.

## ראו גם
* הבקתה הפרימיטיבית

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:יוון העתיקה: אדריכלות
מטופה

[שמאל|ממוזער|250px|מטופה מ[הפרתנון]]
**מטופה** הוא לוח מלבני הנמצא בין שני טריגליפים, והוא היה אלמנט חשוב באדריכלות יוון העתיקה. המטופה עשוי להיות חלק, או נושא עליו תבליט. כך למשל המטופות של החזיתות החיצוניות במקדש זאוס באולימפיה הם חלקים, ואילו כל אחד מן המטופות הפנימיים מציגים את אחת מן המטלות שהוטלו על הרקולס.

האדריכל הרומי ויטרוביוס, בספרו "על אודות האדריכלות" (ספר רביעי, פרק ב', 4-1) משער שאיברים אלה הם חיקויים באבן למקדשים קדומים יותר שנבנו בעץ, כך שהטריגליפים הם הקצוות החיצוניים של קורות הקירוי של המקדש, ואילו המטופות אינם חיקוי לחלונות כלשהם אלא הם סגירה בלוחות עץ מנוסרים – של המרווחים שבין קורות הקירוי.

## תמונות של מטופות

Image:Metope-1.jpg|מטופה (משמאל) וטריגליף (מימין) חתוכים מבלוק של סטראטוס
Image:Metope-2.jpg|לבנות טריגליף עם חריצים להכנסת מטופות במרמרייה בדלפי
Image:Brauron-10.jpg| מטופות עשויות שיש מוכנסות לשקעי אפריז של סטואת בראורון
Image:Paestum Museum (6120213537).jpg|חלק של אפריז מטופה ממקדש ליד פאיסטום, מתוארך ל-510 לפנה"ס
Image:Metope-3.jpg|מטופות עם קישוטים מגולפים באפריז הדורי של אוצר האתונאים של דלפי
Image:Aphaia-temple-3.jpg|האפריז של מקדש אפאיה עם טריגליפים עם שקעים למטופות
Image:Hephaisteion detail in 2007.jpg|האנטבלטורה של מקדש הפאיסטיון באתונה, המציג אפריז דורי עם מטופות מגולפות
קובץ:Antalya Museum feb 2015 6584.jpg|מטופה ששרדה מהפטולמאיון בלימירה, ליקיה, המאה ה-3 לפנה"ס
File:Metopes - Indianapolis Public Library.jpg|מטופות אמריקניות מתחילת המאה ה-20 המשתמשות בביזון במקום בגולגולות פרה (בוקרניום)


## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:יוון העתיקה: אדריכלות
קטגוריה:אלמנטים אדריכליים
צ'אנקיה

**צָ'אנַקְיַה** (בסנסקריט: चाणक्य,  Cāṇakya;  350-283 לפנה"ס) היה פילוסוף, איש ממשל וצבא והוגה פוליטי וצבאי הודי. הוא נחשב למייסד מקצועות הכלכלה ומדע המדינה. בעולם המערבי הוא נחשב למקביל ההודי של מקיאוולי, על אף שעבודותיו של צ'אנקיה קדמו לאלו של מקיאוולי בכ-1,800 שנה. צ'אנקיה נחשב למחברו של הטקסט ההודי הקדום על ממשל ופוליטיקה, ה"ארטשסטרה".

צ'אנקיה היה ראש ממשלה בימיו של קיסר האימפריה המאורית הראשון, צ'נדרגופטה מאוריה, וכן היה יועצו של הקיסר והמתכנן העיקרי של  עלייתו לשלטון. צ'אנקיה היה מורה בתכסילא, מרכז למידה עתיק, והיה אחראי ליצירת האימפריה המאורית, שהייתה הראשונה מסוגהּ בתת-היבשת ההודית. עבודותיו אבדו לקראת סוף ימי ממלכת גופטה, ונתגלו מחדש רק ב-1915.

## קישורים חיצוניים

* 

* 
* 

## הערות שוליים

קטגוריה:אנשי העת העתיקה
קטגוריה:הודו: היסטוריה
קטגוריה:העת העתיקה
קטגוריה:פקיסטן: היסטוריה
קטגוריה:הינדואיזם
קטגוריה:פילוסופים הודים
קטגוריה:תאורטיקנים צבאיים
קטגוריה:אישים שחיו במאה ה-3 לפנה"ס
קטגוריה:אישים שחיו במאה ה-4 לפנה"ס
ג'ון פמברטון

**ג'ון סתית' פּמברטון** (באנגלית: **John Stith Pemberton**; 8 ביולי 1831 – 16 באוגוסט 1888) היה רוקח אמריקאי שנודע כממציא משקה הקוקה-קולה, אשר במהלך תקופת חייו שימש בעיקר למטרות רפואיות.

## ראשית ימיו
ג'ון פמברטון נולד לג'יימס קליפורד פמברטון ולמרתה אל גאנט. הוא נולד בעיירה נוקסוויל שבג'ורג'יה, וכילד צעיר עבר לעיר קולומבוס, שנמצאת בקרבתה.

## עבודתו כרוקח והמצאת הקוקה-קולה
כחייל בצבא הקונפדרציה נפצע פמברטון באפריל 1865 במהלך קרב קולומבוס, שנחשב כקרב הגדול האחרון במלחמת האזרחים האמריקנית. בדומה לפצועי מלחמה אחרים, התמכר למורפין, ובהיותו מודע לבעיה החל לעבוד כרוקח בחברת "Eagle Drug & Chemical Company" שבקולומבוס, ג'ורג'יה. הוא ניסה לחפש תרופה להתמכרותו, והחל לבצע ניסויים בצמח הקוקה וביינות מקוקה. לבסוף יצר משקה אלכוהולי, שלו קרא "יין צרפתי קוקה של פמברטון", ואותו הכין מקוקה, אגוז קולה וצמח הדמיאנה.

באותו זמן היו יוצאי צבא רבים שסבלו מהתמכרות לתרופות, דיכאון ואלכוהוליזם, וכמו כן נשים רבות לקו בחולשת עצבים (נויראסתניה), ולפיכך שיווק פמברטון את הרקיחה כמועילה במיוחד לטיפול באפיסת כוחות ובאי-סדירויות בפעילות הקיבה, המעיים והכליות.

בשנת 1885 הונהגו בבירת ג'ורג'יה, אטלנטה, ובמחוז פולטון (Fulton) שבו נמצאת העיר, חוקי יובש, ופמברטון נאלץ ליצור גרסה לא-אלכוהולית למשקה היין. השם שנבחר למשקה החדש היה "קוקה-קולה", על שמם של שני המרכיבים העיקריים של המשקה: צמח הקוקה ואגוז הקולה. גם לגבי גרסה זו של המשקה טען פמברטון לתכונות מרפא רבות ושונות, כגון ריפוי כאבי ראש, הקלת תחושות תשישות והרגעת עצבים, והוא שיווק אותו כמרענן, ממריץ וערב לחך.

נטען שהמשקה המקורי כלל 8.46 מ"ג קוקאין, כשמנת סם ממוצעת של קוקאין מכילה בין 15 ל-35 מ"ג. עם זאת, השפעת עלי הקוקה התאזנה יחד עם נוכחות הקפאין אשר באגוז הקולה. משקה הקוקה-קולה פורסם תחילה כתרופה להתמכרות למורפין או לאופיום, יחד עם מגוון תכונות מרפא אחרות שיוחסו לו.

ב-1888 רכש את העסק איש העסקים אסא קנדלר. ב-1894 שווק משקה הקוקה-קולה לראשונה בבקבוקים. במהלך מלחמת העולם השנייה הוקמו מפעלי קוקה-קולה באירופה, אפריקה ואיי האוקיינוס השקט.

## קישורים חיצוניים

* המצאת הקוקה-קולה, באתר קוקה-קולה הרשמי 
* 
* 

קטגוריה:אמריקאים ילידי ג'ורג'יה
קטגוריה:ערכים שבהם תבנית בריטניקה אינה מתאימה
קטגוריה:כימאים אמריקאים
קטגוריה:ממציאים אמריקאים
קטגוריה:חברת קוקה-קולה: אישים
קטגוריה:רוקחים אמריקאים
קטגוריה:אמריקאים חברי הבונים החופשיים
קטגוריה:אמריקאים שנולדו ב-1831
קטגוריה:אמריקאים שנפטרו ב-1888
מת עד הלילה

**מת עד הלילה** (באנגלית: **Dead Until Dark**) הוא ספרה הראשון של הסופרת שארלין האריס בסדרת הספרים "תעלומת הערפדים הדרומיים", העוסק בדו קיום בין ערפדים ובני האדם. מלבד הספר השני "מתים חיים בדאלאס", שני ספרים נוספים מסדרה זו תורגמו לעברית ויצאו לאור בהוצאת סיאל.

בפרק הראשון המחברת מציגה את דמותה של סוקי סטאקהאוס, מלצרית צעירה שניחנה ביכולתה לקרוא מחשבות בעיירה הבדיונית בון טמפס שבלואיזיאנה.
היא חיה בעולם חלופי, שבו בני האדם מודעים לקיומם של ערפדים. ב"מת עד הלילה" סוקי מנהלת מערכת יחסים עם ערפד, וההסתבכות מתחילה כשהיא נאלצת להתמודד עם שורת רציחות בעיר.

## עלילה

בספר "מת עד הלילה" סוקי סטאקהאוס היא מלצרית קוראת מחשבות שחיה בעולם שבו ערפדים נחשפו לציבור והפכו להיות אזרחים, מאז היפנים פיתחו דם סינתטי הנקרא "דם אמיתי". ה"דם האמיתי" מעניק לערפדים את המזון הדרוש בשבילם ללא צורך בהסתמכות על דמם של בני האדם כמזון.
סוקי גרה עם סבתה אדל סטאקהאוס, ויש לה אח בשם ג'ייסון.

סוקי מתאהבת בערפד מוותיקי מלחמת האזרחים בשם ביל קומפטון. מוחו "אילם" עבור סוקי, מכיוון שהיא אינה מצליחה לקרוא את מחשבותיו.
בפגישתם הראשונה סוקי מצילה אותו ממאק ראטריי שניסה לשאוב את דמו ולמחרת ביל מחזיר לה טובה שמצילה אותה כאשר ראטריי תוקף את סוקי.

בינתיים יש רציחות ב"בון טמפ" ואנשי העיר מאמינים שערפדים עומדים מאחורי הרציחות, מכיוון שרוב הגופות היו ריקות מדם.
משטרת בון טמפ חושדת באחיה של סוקי, ג'ייסון, ועוצרת אותו מפני שהיה לו קשר רומנטי עם שני הקורבנות.
סוקי רוצה לעזור לאחיה ומבקשת מביל לקחת אותה לבר הערפדים בשם "פנגטזיה" הנמצאת בעיירה שריבפורט הסמוכה.

"פנגטזיה" נמצאת בבעלותו של אריק נורת'מן, ערפד בן 1,000 שנה שהוא השריף של אזור 5 בלואיזיאנה. אריק מגלה במהרה שסוקי יכולה להיות שימושית מפני שהיא קוראת מחשבות וזה יעזור לו לגלות מי גונב מהבר שלו.
סוקי מגלה כי עוזרו הערפד של אריק הוא זה שגנב את הכסף, והיא כמעט נרצחת על ידו. אריק מציל את חייה של סוקי כאשר הערפד תוקף אותה.

כאשר סוקי חוזרת לבון טמפ היא מוצאת את גופת סבתה במטבח.
ביל נעלם על מנת להגן על סוקי.
סוקי מגלה כי הבוס שלה, סאם מרלוט הוא משנה צורה כאשר היא מאפשרת לכלב תועה לישון בביתה ומוצאת במקומו את סאם ערום בבוקר.

בעוד שביל נעלם, סוקי מגלה כי הרוצח הוא רנה, חבר של אחיה, שמנסה להרוג אותה אך רק פוצע אותה קשה.
סוקי מתעוררת בבית החולים ומגלה את ביל לצדה. ביל מספר לסוקי שהוא הפך להיות חוקר בתחום שלו והוא עכשיו עובד תחת אריק.

## עיבודים לטלוויזיה

"מת עד הלילה" עובדה על ידי HBO לסדרת טלוויזיה הנקראת דם אמיתי.
ההבדלים הבולטים ביותר בסדרה כוללים שינוי נקודת המבט על הדמויות השונות, לא רק סוקי והוספת דמות הנקראת טארה ת'ורנטון, אשר הוצגה באופן רשמי רק בספר השני. יתרה מכך, בספר אריק הוא זה שהורג את "צל ארוך" כאשר בסדרה ביל הוא זה שהורג אותו, ונאלץ לשלם על כך על ידי יצירת ערפדה חדשה, ג'סיקה. דמות אשר לא מופיעה בספרים כלל, והומצאה במיוחד לסדרה.

## קישורים חיצוניים
מת עד לילה דף הספר באתר ההוצאה קטגוריה:ספרי 2001
* 
קטגוריה:ספרים אמריקאיים
קטגוריה:ספרי פנטזיה
קטגוריה:ספרי אימה
קטגוריה:סדרות ספרי פנטזיה אורבנית
קטגוריה:ספרי פנטזיה אורבנית
פרס עינת

**פרס עינת** הוא פרס ספרותי ישראלי שנתי המוענק מאז 2007 לסיפורים קצרים מקוריים בסוגת הספרות הספקולטיבית. הפרס קרוי על שם עינת פלג (1974–2005).

## היסטוריה
עינת פלג (1974–2005) הייתה עיתונאית ומבקרת חובבת מדע בדיוני ופנטזיה, שהתאבדה בספטמבר 2005. במאי 2007 יזמה משפחתה, יחד עם האגודה הישראלית למדע בדיוני ולפנטסיה, הענקת פרס ספרותי לזכרה. הפרס הוענק לראשונה בפסטיבל אייקון 2007. בשנת 2010 נפתח מסלול בפרס המיועד לסיפורים שנכתבו על ידי ילדים ובני נוער עד גיל 18. בשנת 2015 ראה אור ספר דיגיטלי: **הסיפורים הזוכים בפרס עינת: 2007-2015**.

התחרות נפתחת מדי שנה עם הכרזת הנושא של פסטיבל אייקון (שנעשית, על פי רוב, בכנס עולמות); נושא הכתיבה בתחרות תואם את נושא הפסטיבל. לכותבי הסיפורים במקומות הראשון, השני והשלישי מוענק פרס כספי. בנוסף, מתקיימת הצבעת קהל לבחירת "חביב הקהל", מתוך רשימה קצרה בת עשרה סיפורים שנבחרו על ידי השופטים (כולל הסיפורים הזוכים). במסלול הנוער מוענק פרס כספי לזוכה במקום הראשון בלבד; המקום השני והשלישי מקבלים ספר.

השיפוט מתבצע על ידי ועדה בת שלושה שופטים. לאורך השנים השתתפו בוועדת השיפוט סופרים ויוצרים רבים, בהם גילי בר-הלל, נועה מנהיים, גיל הראבן, רוני גלבפיש, יעל פורמן, אילן אשכולי, יואב אבני, אשכר ארבליך בריפמן, ורד טוכטרמן וקרן לנדסמן.

### זוכים

## ראו גם
* פרס גפן
* פסטיבל אייקון

## קישורים חיצוניים
* 
* פרס עינת באתר פסטיבל אייקון

## הערות שוליים

*
עינת
עינת
עינת
עינת